text: छठ पूजा के मद्देनजर भक्तों की मदद के लिए पटना जिला प्रशासन ने एक मोबाइल ऐप्लिकेशन लॉन्च किया है। जानकारी के अनुसार, 'छठ पूजा पटना’ नाम का यह ऐप्लिकेशन पहले से मौजूद था, जिसे जीपीएस, घाटों की जानकारी, पार्किंग स्थल और नजदीकी एटीएम की सूचना के साथ अपग्रेड किया गया है। इस ऐप की मदद से भक्त अपने घर से छठ घाटों की दूरी के अलावा घाटों पर उपलब्ध सुविधाएं और सेवाओं की जानकारी प्राप्त कर सकते हैं।